নিজস্ব প্রতিবেদন : মুকুল রায়ের ভ্রান্তিবিলাস! রাজ্য নির্বাচন কমিশনারকে চিঠি লিখতে গিয়ে, চিঠি লিখে ফেললেন মুখ্যসচিবকে। পঞ্চায়েত ভোটে দলের কাণ্ডারী মুকুল রায়ের এহেন ভুলে বেশ অস্বস্তিতেই পড়তে হল গেরুয়া শিবিরকে। হাইকোর্টের রায় অগ্রাহ্য করে নির্বাচনী নির্ঘণ্ট ঘোষণা করা হয়েছে, এই অভিযোগে নির্বাচন কমিশনারকে চিঠি লিখতে গিয়েছিলেন মুকুল। কিন্তু তিনি রাজ্য নির্বাচন কমিশনারকে চিঠি লিখতে গিয়ে, সম্বোধন করে বসেন মুখ্যসচিব মলয় দে-কে। সেই চিঠি নবান্নে পাঠিয়েও দেন তিনি। তারপরই সামনে আসে বিজেপি নেতা মুকুল রায়ের এই 'ভ্রান্তিবিলাস'। ১৯৯৯ সালে নির্বাচন দিন সংক্রান্ত একটি মামলা হয়। তখন হাইকোর্ট জানিয়েছিল, পরীক্ষার মধ্যে নির্বাচনের দিন ঘোষণা নিয়ে একটু ভাবনা চিন্তা করা উচিত নির্বাচন কমিশনের। এ ক্ষেত্রে নির্বাচন কমিশন সেই রায় অগ্রাহ্য করেছে বলে দাবি মুকুল রায়ের। কমিশনে রায়ের কপিও জমা দিয়েছেন বিজেপি নেতা। আরও পড়ুন, পঞ্চায়েত ভোটে কর্মীদের তেল মাখানো বাঁশের লাঠি নিয়ে তৈরি থাকার নির্দেশ দিলীপের